b'\n_START_ARTICLE_\nTikTok\n_START_SECTION_\nEvoluci\xc3\xb3\n_START_PARAGRAPH_\nDouyin es va posar en marxa per ByteDance a la Xina, el setembre de 2016. Es va desenvolupar en 200 dies, i en menys d\'un any ja tenia 100 milions d\'usuaris, amb m\xc3\xa9s de mil milions de v\xc3\xaddeos vistos cada dia. Mantenint el nom de Douyin a la Xina, va ser nomenat TikTok quan va comen\xc3\xa7ar a expandir-se a altres pa\xc3\xafsos el setembre de 2017. El 23 de gener de 2018, l\'aplicaci\xc3\xb3 TikTok va ser classificada #1 entre les aplicacions de m\xc3\xb2bil gratis en descarregades a l\'App Store de Tail\xc3\xa0ndia i altres pa\xc3\xafsos._NEWLINE_TikTok ha estat descarregada aproximadament 80 milions de cops en els Estats Units, i 800 milions de cops a tot el m\xc3\xb3n, segons les dades de recerca m\xc3\xb2bil Sensor Tower, una plataforma  d\'an\xc3\xa0lisis d\'aplicacions amb seu a San Francisco, que exclou usuaris d\'Android a la Xina. El novembre de 2018 es van unir a l\'app celebritats com Jimmy Fallon i Tony Hawk .\n_START_SECTION_\nFusionant amb musical.ly\n_START_PARAGRAPH_\nEl 9 de novembre de 2017, l\'empresa matriu de TikTok, ByteDance, va gastar mil milions de d\xc3\xb2lars per a la compra de musical.ly, una empresa amb seu a Xangai i una oficina a Santa M\xc3\xb2nica, Calif\xc3\xb2rnia, una popular plataforma de mitjans de comunicaci\xc3\xb3 social orientada al mercat adolescent dels Estats Units. Esperant amb inter\xc3\xa8s aprofitar la base d\'usuaris de la plataforma digital nord-americana, TikTok es va fusionar amb musical.ly el 2 d\'agost de 2018 per crear una gran comunitat de v\xc3\xaddeos, amb els comptes ja existents i les dades consolidades en una aplicaci\xc3\xb3, mantenint el nom de TikTok.\n_START_SECTION_\nExpansi\xc3\xb3 a altres mercats\n_START_PARAGRAPH_\nDes de 2018, TikTok ja est\xc3\xa0 disponible en m\xc3\xa9s de 150 mercats i en 75 idiomes. Durant tot el primer semestre de l\'any 2018, TikTok va ser descarregada m\xc3\xa9s de 104 milions de vegades a l\'App Store d\'Apple, segons les dades facilitades per CNBC pel Sensor Tower. Va superar Facebook, YouTube i Instagram, convertint-se en la m\xc3\xa9s descarregada a l\'app iOS durant aquest per\xc3\xadode de temps.\n_START_SECTION_\nDouyin\n_START_PARAGRAPH_\nCom una aplicaci\xc3\xb3 independent de TikTok, Douyin est\xc3\xa0 disponible en el lloc web del seu desenvolupador i ha mantingut el mateix nom des del seu llan\xc3\xa7ament. Part de la seva popularitat \xc3\xa9s deguda a les seves campanyes de m\xc3\xa0rqueting i al llan\xc3\xa7ament de diverses activitats amb celebritats xineses per interessar els seus fans. Per exemple, la seva campanya de m\xc3\xa0rqueting en el Spring Festival Gala de 2018 va portar un increment de 70 milions d\'usuaris actius diaris. En febrer de 2018, Douyin va posar en marxa un projecte de col\xc2\xb7laboraci\xc3\xb3 amb Modern Sky per rendibilitzar la m\xc3\xbasica.\n_START_SECTION_\nCaracter\xc3\xadstiques\n_START_PARAGRAPH_\nL\'aplicaci\xc3\xb3 m\xc3\xb2bil TikTok permet als usuaris crear un v\xc3\xaddeo curt de si mateixos, sovint amb m\xc3\xbasica de fons. El v\xc3\xaddeo pot ser accelerat, alentit o editat amb un filtre. Per crear un v\xc3\xaddeo musical amb l\'aplicaci\xc3\xb3, els usuaris poden triar la m\xc3\xbasica de fons des d\'una \xc3\xa0mplia varietat de g\xc3\xa8neres musicals, editar amb un filtre i gravar 15 segons de v\xc3\xaddeo amb velocitat ajustada abans de penjar-lo per compartir-lo amb els altres usuaris de TikTok o altres plataformes socials._NEWLINE_La caracter\xc3\xadstica de "reaccionar" permet als usuaris gravar la seva reacci\xc3\xb3 davant d\'un v\xc3\xaddeo concret, el qual est\xc3\xa0 situat en una petita finestra que \xc3\xa9s movible al voltant de la pantalla. Aquesta caracter\xc3\xadstica "duet" permet a l\'usuari filmar un v\xc3\xaddeo de banda d\'un altre v\xc3\xaddeo._NEWLINE_L\'app permet als usuaris posar els seus comptes com a "privat". El contingut de tals comptes queda visible a TikTok, per\xc3\xb2 \xc3\xa9s blocat als usuaris que el titular del compte no ha autoritzat per veure el seu contingut. Els usuaris poden escollir si qualsevol altre usuari, o nom\xc3\xa9s els seus "amics", poden interaccionar amb ells a trav\xc3\xa9s de l\'app via comentaris, missatges, "reaccionar" o "duet" v\xc3\xaddeos.\n_START_SECTION_\nIntel\xc2\xb7lig\xc3\xa8ncia artificial\n_START_PARAGRAPH_\nTikTok empra intel\xc2\xb7lig\xc3\xa8ncia artificial per analitzar els interessos de l\'usuari i les seves prefer\xc3\xa8ncies a trav\xc3\xa9s de les seves interaccions amb el contingut, i mostrar una font de contingut personalitzat per a cada usuari.\n_START_SECTION_\nRecepci\xc3\xb3\n_START_PARAGRAPH_\nEn juny de 2018, TikTok va arribar a 500 milions d\'usuaris actius mensuals a tot el m\xc3\xb3n i 150 milions d\'usuaris actius diaris a la Xina. Es va convertir en l\'aplicaci\xc3\xb3 a l\'App Store d\'Apple m\xc3\xa9s descarregada en la primera meitat de l\'any 2018 amb una estimaci\xc3\xb3 de 104 milions de desc\xc3\xa0rregues, superant les baixades registrades per PUBG M\xc3\xb2bil, YouTube, WhatsApp i Instagram en el mateix per\xc3\xadode._NEWLINE_L\'aplicaci\xc3\xb3 ha donat lloc a nombroses tend\xc3\xa8ncies virals i celebritats d\'internet de tot el m\xc3\xb3n, ha impulsat can\xc3\xa7ons a la fama, i \xc3\xa9s coneguda per ser popular entre les celebritats a causa de la seva popularitat i influ\xc3\xa8ncia social.\n_START_SECTION_\nPrivacitat, cyberbullying i preocupacions d\'addicci\xc3\xb3\n_START_PARAGRAPH_\nPerqu\xc3\xa8 permet als usuaris comunicar-se per v\xc3\xaddeo amb persones de les qui no saben res, TikTok ha estat comparat amb Chatroulette. Periodistes en diversos pa\xc3\xafsos es van plantejar diversos problemes sobre la privacitat de l\'app, no menys perqu\xc3\xa8 \xc3\xa9s popular entre els nens i els pot exposar a depredadors sexuals._NEWLINE_Diversos usuaris han reportat ciberassetjaments en TikTok, incloent-hi ab\xc3\xbas racista i antisemita._NEWLINE_TikTok pot esdevenir addictiu, ja que els usuaris poden trobar dif\xc3\xadcil parar d\'utilitzar l\'app. L\'abril de 2018, Douyin va afegir una caracter\xc3\xadstica de reducci\xc3\xb3 d\'addicci\xc3\xb3. Aix\xc3\xb2 anima als usuaris de fer un descans cada 90 minuts.  M\xc3\xa9s tard, a 2018, la caracter\xc3\xadstica tamb\xc3\xa9 va ser aplicada a TikTok.\n_START_SECTION_\nPreocupacions de seguretat nacional\n_START_PARAGRAPH_\nEn gener de 2019, una investigaci\xc3\xb3 pel think tank americ\xc3\xa0 Peterson Institute for International Economics ha descrit TikTok com un "problema de mida Huawei" que planteja una amena\xc3\xa7a de seguretat nacional a l\'Occident, destacant la popularitat de l\'aplicaci\xc3\xb3 entre els usuaris occidentals, incloent-hi personal de les forces armades, i la seva capacitat per transmetre la ubicaci\xc3\xb3, la imatge i les dades biom\xc3\xa8triques a la companyia fundadora xinesa ByteDance, que legalment no pot negar-se a compartir les dades amb el govern Xin\xc3\xa8s. Peterson tamb\xc3\xa9 va expressar la preocupaci\xc3\xb3 que TikTok podria ser utilitzat per a la "manipulaci\xc3\xb3 de l\'opini\xc3\xb3 p\xc3\xbablica."\n_START_SECTION_\nLa censura\n_START_PARAGRAPH_\nV\xc3\xaddeos i hashtags relacionats amb la Peppa Pig s\xc3\xb3n censurats en Douyin, perqu\xc3\xa8 el govern Xin\xc3\xa8s els considera com a s\xc3\xadmbols de subversi\xc3\xb3._NEWLINE_El 3 de juliol de 2018, TikTok va ser prohibit a Indon\xc3\xa8sia, despr\xc3\xa9s que el govern va acusar a l\'aplicaci\xc3\xb3 de promulgar "pornografia, contingut inadequat i blasf\xc3\xa8mia." Poc despr\xc3\xa9s, TikTok es va comprometre a censurar continguts a Indon\xc3\xa8sia, i la prohibici\xc3\xb3 es va aixecar l \'11 de juliol de 2018._NEWLINE_En novembre de 2018, el govern de Bangladesh va bloquejar l\'acc\xc3\xa9s a internet de TikTok._NEWLINE_Tamb\xc3\xa9 l\'any 2018, TikTok va ser repr\xc3\xa8s per organismes de control Xinesos  per mostrar contingut "inacceptable", com ara v\xc3\xaddeos de tem\xc3\xa0tica adolescent embarassosos._NEWLINE_En gener de 2019, el govern Xin\xc3\xa8s va dir que s\'hauria de comen\xc3\xa7ar per mantenir els desenvolupadors d\'aplicacions com ByteDance responsables dels continguts dels usuaris que es comparteixen a trav\xc3\xa9s de les aplicacions com ara TikTok, i s\'enumeren 100 tipus de continguts que el govern Xin\xc3\xa8s hauria de censurar._NEWLINE_En febrer de 2019, diversos pol\xc3\xadtics de l\'\xc3\x8dndia demanaren que TikTok fos prohibit o m\xc3\xa9s regulat, despr\xc3\xa9s d\'inquietuds que van sorgir sobre contingut sexualment expl\xc3\xadcit, ciberassetjament, i deepfakes.\n_START_SECTION_\nTend\xc3\xa8ncies\n_START_PARAGRAPH_\nHi ha una gran varietat de tend\xc3\xa8ncies dins de TikTok, incloent-hi els mems, can\xc3\xa7ons sincronitzades amb els llavis i com\xc3\xa8dies. "Duets", una caracter\xc3\xadstica que permet als usuaris afegir el seu propi v\xc3\xaddeo a un altre v\xc3\xaddeo amb el contingut original d\'\xc3\xa0udio, han portat a la majoria d\'aquestes tend\xc3\xa8ncies._NEWLINE_Les tend\xc3\xa8ncies estan exposades a la p\xc3\xa0gina d\'exploraci\xc3\xb3 de TikTok, o a la p\xc3\xa0gina amb el logotip del cercador. La p\xc3\xa0gina integra els hashtags i reptes que s\xc3\xb3n m\xc3\xa9s tend\xc3\xa8ncia entre l\'aplicaci\xc3\xb3. Algunes inclouen #posechallenge, #filterswitch, #makeeverysecondcount, #wannalisten, #pillowchallenge, #furrywar, #hitormiss, i m\xc3\xa9s.\n_START_SECTION_\nEl bloqueig d\'Indon\xc3\xa8sia\n_START_PARAGRAPH_\nIndon\xc3\xa8sia bloquej\xc3\xa0 temporalment l\'aplicaci\xc3\xb3 TikTok el 3 de juliol de 2018 enmig de la preocupaci\xc3\xb3 p\xc3\xbablica per continguts il\xc2\xb7legals, com ara la pornografia i la blasf\xc3\xa8mia. L\'aplicaci\xc3\xb3 es va desbloquejar una setmana m\xc3\xa9s tard, despr\xc3\xa9s de fer diversos canvis, incloent-hi l\'eliminaci\xc3\xb3 de contingut negatiu, l\'obertura d\'una oficina d\'enlla\xc3\xa7 amb el govern, i la implantaci\xc3\xb3 de restriccions d\'edat i mecanismes de seguretat.\n_START_SECTION_\nDemandes de Tencent\n_START_PARAGRAPH_\nLa plataforma WeChat de Tencent ha estat acusada de bloquejar v\xc3\xaddeos de Douyin. A l\'abril de l\'any 2018, Douyin demand\xc3\xa0 Tencent i l\'acus\xc3\xa0 de difondre informaci\xc3\xb3 falsa i perjudicial a la seva plataforma WeChat, exigint 1 mili\xc3\xb3 de RMB en indemnitzacions i una disculpa. El mes de juny de 2018, Tencent va presentar una demanda contra Toutiao i Douyin en un tribunal de Pequ\xc3\xadn, al\xc2\xb7legant que els havien difamat diversos cops amb not\xc3\xadcies negatives i danyant la seva reputaci\xc3\xb3, buscant una suma nominal de RMB 1 d\'indemnitzaci\xc3\xb3 i una disculpa p\xc3\xbablica. En resposta, Toutiao va presentar una reclamaci\xc3\xb3 l\'endem\xc3\xa0 contra Tencent per, suposadament, compet\xc3\xa8ncia deslleial i demanant 90 milions de RMB per p\xc3\xa8rdues econ\xc3\xb2miques.\n_START_SECTION_\nMultes de la COPPA dels Estats Units\n_START_PARAGRAPH_\nEl 27 de febrer de 2019, la FTC va multar ByteDance amb 5,7 milions de d\xc3\xb2lars per a la recollida d\'informaci\xc3\xb3 de menors de 13 anys, en violaci\xc3\xb3 de la Children\'s Online Privacy Protection Act en els Estats Units. ByteDance va respondre afegint-hi un mode de "nom\xc3\xa9s per a nens" en el TikTok que bloqueja la desc\xc3\xa0rrega de v\xc3\xaddeos, la construcci\xc3\xb3 de perfils d\'usuari, missatges directes, i comentar altres v\xc3\xaddeos, tot i que permet la visualitzaci\xc3\xb3 i enregistrament de continguts.\n_START_SECTION_\nProhibici\xc3\xb3 a l\'\xc3\x8dndia\n_START_PARAGRAPH_\nEl 3 d\'abril de 2019, el Tribunal Suprem de Madr\xc3\xa1s a l\'audici\xc3\xb3 d\'un PIL havia demanat al Govern de l\'\xc3\x8dndia la prohibici\xc3\xb3 de l\'aplicaci\xc3\xb3, citant que "fomenta la pornografia". El tribunal tamb\xc3\xa9 va assenyalar el risc en el qual es trobaven els nens amb l\'\xc3\xbas de l\'aplicaci\xc3\xb3 sent objectiu de depredadors sexuals. El tribunal va demanar als mitjans de difusi\xc3\xb3 no transmetre qualsevol d\'aquests v\xc3\xaddeos de l\'aplicaci\xc3\xb3. El portaveu de TikTok afirm\xc3\xa0 que estaven respectant les lleis locals i que estaven a l\'espera de la c\xc3\xb2pia de l\'ordre judicial abans de prendre mesures. El 17 d\'abril, tant Google com Apple van eliminar TikTok de Google Play i App Store. Com el tribunal es va negar a reconsiderar la prohibici\xc3\xb3, l\'empresa va declarar que estaven segurs que els usuaris existents serien capa\xc3\xa7os d\'utilitzar la plataforma encara que les desc\xc3\xa0rregues estiguessin bloquejades. Tamb\xc3\xa9 va afirmar que s\'havien eliminat m\xc3\xa9s de 6 milions de v\xc3\xaddeos que havien violat la seva pol\xc3\xadtica de contingut i directrius. L\'assumpte estava programat pel 22 d\'abril.\n_START_SECTION_\nProhibici\xc3\xb3 aixecada a l\'\xc3\x8dndia\n_START_PARAGRAPH_\nEl 25 d\'abril de 2019 TikTok ja no \xc3\xa9s prohibida a l\'\xc3\x8dndia, despr\xc3\xa9s que un tribunal en Tamil Nadu invert\xc3\xad l\'ordre de prohibici\xc3\xb3 de desc\xc3\xa0rregues de l\'aplicaci\xc3\xb3 en l\'App Store i Google Play. Inicialment, va afirmar que la plataforma fomentava la difusi\xc3\xb3 de contingut expl\xc3\xadcit i "degradaci\xc3\xb3 cultural" despr\xc3\xa9s de les preocupacions de les finalitats pornogr\xc3\xa0fiques i de l\'explotaci\xc3\xb3 infantil. Seguit d\'una s\xc3\xbaplica dels desenvolupadors de TikTok de Bytedance Technology, la prohibici\xc3\xb3 es va aixecar i l\'aplicaci\xc3\xb3 pot tornar a ser descarregada. La prohibici\xc3\xb3 de TikTok a l\'\xc3\x8dndia podria haver costat a l\'aplicaci\xc3\xb3 a 15 milions de nous usuaris.'